recursal/SuperWikiNEXT-32B huggingface dataset:
கோபால கிருஷ்ண கோகலே
**இக் கட்டுரையைக் கேட்கவும்** (info/dl)   

noicon
Spoken Wikipedia
இந்த ஒலிக்கோப்பு 4 நவம்பர் 2023 தேதியிட்ட இந்திய சேவகர்கள் சங்கம் பதிப்பில் இருந்து உருவாக்கப்பட்டது. இது கட்டுரையின் பிந்திய தொகுப்புக்களைக் காட்டாது. (ஒலி உதவி)
**பிற பேச்சுக் கட்டுரைகளைக் காண**

இது கட்டுரையின் பேச்சுப் பதிப்பு. கேட்க இங்கே சொடுக்கவும்.
**இந்திய சேவகர்கள் சங்கம் (Servants of India Society)** என்பது தக்காண கல்விச் சங்கத்தை விட்டு வெளியேறிய கோபால கிருஷ்ண கோகலே 1905 ஆம் ஆண்டு சூன் 12 ஆம் தேதி மகாராட்டிடிராவின் புனேவில் இந்த சங்கத்தை உருவாக்கினார். இவருடன் சமூக மற்றும் மனித வளர்ச்சியை ஊக்குவிக்கவும், இந்தியாவில் பிரிட்டிசு ஆட்சியை அகற்றவும் விரும்பிய நடேசு அப்பாஜி திராவிட், கோபால கிருஷ்ணா தியோதர் மற்றும் அனந்த் பட்வர்தன் போன்ற படித்த ஒருசில இந்தியர்களும் இருந்தனர்.

நோக்கம்
-------

கல்வி, சுகாதாரம், சுகாதாரப் பாதுகாப்பு ஆகியவற்றை ஊக்குவிப்பதற்கும், தீண்டாமை மற்றும் பாகுபாடு, குடிப்பழக்கம், வறுமை, பெண்கள் மீதான அடக்குமுறை மற்றும் உள்நாட்டு துஷ்பிரயோகம் ஆகியவற்றின் சமூக தீமைகளை எதிர்த்துப் போராடுவதற்கும் இந்த சங்கம் பல பிரச்சாரங்களை ஏற்பாடு செய்தது. நாக்பூரிலிருந்து தி கிட்டாவாடா என்ற ஆங்கில பத்திரிக்கை 1911 இல் தொடங்கியது. முக்கிய இந்தியர்கள் அதன் உறுப்பினர்களாகவும் தலைவர்களாகவும் இருந்தனர். அரசியல் நடவடிக்கைகள் மற்றும் இந்திய தேசிய காங்கிரசு போன்ற அமைப்புகளிலிருந்து விலகி இருக்க அது முடிவு செய்தது.

அமைப்பு
-------

1915 இல் கோகலே இறந்த பின்னர் சங்கத்தின் அடிப்படை சுருங்கியது, 1920 களில் மகாத்மா காந்தி காங்கிரசின் தலைவராக ஆனவுடன், நாடு முழுவதும் பொதுமக்கள் அளவில் சமூக சீர்திருத்த பிரச்சாரங்களை ஆரம்பித்து, இளம் இந்தியர்களை ஈர்த்தார். இருப்பினும், இது ஒரு குறைவான உறுப்பினர்களை கொண்டிருந்தாலும் இதன் நடவடிக்கைகளைத் தொடர்ந்து வருகிறது. இது மகாராட்டிடிராவின் புனே நகரில் அதன் தலைமையகத்தைக் கொண்டுள்ளது. 

### கிளைகள்

இது உத்தரபிரதேசம், ஒடிசா மற்றும் உத்தரகண்ட் போன்ற பல்வேறு மாநிலங்களில் அதன் கிளைகளைக் கொண்டுள்ளது. அலகாபாத், உத்தரபிரதேசம் போன்ற இடங்களிலும் இதன் கிளை அலுவலகம் இருக்கிறது. இது தொடக்கப் பள்ளிகள், பழங்குடியின சிறுவர்களுக்கான குடியிருப்பு விடுதி, பழங்குடிப் பெண்களுக்கான ஆசிரம வகை பள்ளிகள், குழைந்தை மையங்கள் போன்றவற்றை கவனித்து வருகிறது. ஒடிசாவில் கட்டக், சவுத்வார் மற்றும் ராயகடாவில் அதன் மையங்கள் உள்ளன.  இது ஒடிசாவில் ஒரு அனாதை இல்லத்தையும் நடத்துகிறது.

குறிப்புகள்
-----------

1. ↑  "Servants of India Society to celebrate centenary". Indian Express. June 9, 2005.. பார்த்த நாள்: 2009-07-14.
2. ↑
**2பொருண்மை ஜே19383260+4603591 (2MASS J19383260+4603591)** (பொதுவாக, **2M J1938+4603** என்று சுருக்கமாக, **கெப்ளர்-451** என்றும் அழைக்கப்படுகிறது) என்பது குறைந்தது ஒரு கெப்ளர்-451b எனும் கோளைக்கொண்ட ஒரு இரும விண்மீன் அமைப்பு ஆகும். இந்த அமைப்பு இரண்டு விண்மீன்களைக் கொண்டுள்ளது. அவற்றில் ஒன்று துடிக்கும் பி விண்மீனாகும்; மற்றொன்று ஒரு சிறிய செங்குறுமீன் ஆகும்.

கோள் அமைப்பு
------------

கெப்ளர் விண்கலத்தால்  2015 ஆம் ஆண்டில் கண்டுபிடிக்கப்பட்ட கெப்ளர்-451பி, குறைந்தது ஒரு உறுதிப்படுத்தப்பட்ட புறக்கோளாகும்.. கண்டுபிடிப்பு 2020 இல் சர்ச்சைக்குரியதாகியது, ஆனால் 2022 இல் கெப்ளர்-451b உறுதிப்படுத்தப்பட்டது. மேலும் இரண்டு கூடுதல் கோள்களின் கண்டுபிடிப்பும் அறிவிக்கப்பட்டது. 

2பொருண்மை ஜே19383260+4603591 தொகுதி| துணை(விண்மீனில் இருந்து) | திணிவு | அரைப்பேரச்சு(AU) | சுற்றுக்காலம்(நாட்கள்) | வட்டவிலகல் |
| --- | --- | --- | --- | --- |
| **d** | 1.76±0.18 *M*J | 0.20±0.03 | 43.0±0.1 | 0 |
| **b** | 1.86±0.05 *M*J | 0.90±0.04 | 406±4 | 0.33±0.05 |
| **c** | 1.61±0.14 *M*J | 2.1±0.2 | 1460±90 | 0.29±0.07 |

மேற்கோள்கள்
-----------

1. ↑  Detection of a planet in the sdB + M dwarf binary system 2M 1938+4603
2. ↑  Ekrem Murat Esmer; Baştürk, Özgür; Selim Osman Selam; Aliş, Sinan (2022), "Detection of two additional circumbinary planets around Kepler-451", *Monthly Notices of the Royal Astronomical Society*, **511** (4): 5207–5216, arXiv:2202.02118, doi:10.1093/mnras/stac357
நெருப்பை விரும்பும் செடி

### வகைப்பாடு

தாவரவியல் பெயர் : *பாங்க்சியா கிராண்டிஸ்* **Banksia grandis**

குடும்பம்  : புரோடீயேசியீ (Proteaceae)

இதரப் பெயர் : **Bull banksias**

*பாங்க்சியா கிராண்டிஸ்*

### செடியின் அமைவு

இம்மரம் 10 முதல் 30 அடி உயரம் வளரக்கூடியது. இதில் நெருக்கமாக பல கிளைகள் உண்டு. இதனுடைய இலைகள் மிகவும் விசித்திரமானது. ஒரு அடி நீளம் மட்டுமே உள்ளது. இதனுடைய விளிம்பு பற்கள் போன்று உள்ளது. இலை பச்சை முதல் சாம்பல் பச்சை நிறத்தில் இருக்கும். பூ மிகவும் அழகாக இருக்கும். பூவைச் சுற்றி பூவடிச் செதில் அதிகமாக இருக்கும். பூக்கள் தூகை போல் உள்ளது. 
இதன் தாயகம் ஆஸ்திரேலியா ஆகும். சர் ஜோசப் பாங்க்ஸ் என்கிற ஆங்கில விஞ்ஞானியின் பெயர் இம்மரத்திற்கு வைக்கப்பட்டுள்ளது. இவற்றில் 46 சாதிகள் உள்ளது.
நெருப்பு என்றால் தாவரங்களுக்கு மிகவும் ஆபத்தானது. ஆனால் இச்செடியின் விதைகள் வெடித்து சிதறுவதற்கு நெருப்பு மிகவும் அவசியம். வெடித்து சிதறினால் மட்டுமே விதைகள் முளைக்கும். நெருப்பு ஏற்படவில்லை என்றால் இச்செடிகள் செடிகள் முளைப்பது கிடையாது. சிறு புதர்கள் தீ பிடித்து எரியும் போது ஏற்படும் வெப்பத்தால் கனியின் ஓடு வெடித்து விதையை வெளியே கொட்டுகிறது.

### மேற்கோள்

| 1 || சிறியதும் - பெரியதும்  || அறிவியல் வெளியீடு || ஜூன் 2001

1. ↑   *சிறிதும் - பெரியதும்*. அறிவியல் வெளியீடு. .
**சசிகுமார்** (Sashi Kumar) கேரள மாநிலத்தைச் சேர்ந்த இந்திய ஊடக ஆளுமையாவார். இந்தியாவின் முதல் பிராந்திய செயற்கைக்கோள் தொலைக்காட்சி நிறுவனமான ஏசியாநெட்டின் நிறுவனர் ஆவார். இவர், இலாப நோக்கமற்ற ஊடக வளர்சி அறக்கட்டளையை நிறுவி தலைமை தாங்குகிறார். சென்னையில் மதிப்புமிக்க ஆசிய இதழியல்க் கல்லூரியை அமைத்து நடத்தி வருகிறார். 80களின் நடுப்பகுதியில் தி இந்துவின் முதல் மேற்கு ஆசிய நிருபராகவும் இருந்தார் எழுத்தாளர் என். எஸ். மாதவன் எழுதிய "வன்மரங்கல் வீழும்போல்" (பெரிய மரங்கள் விழும்போது) "என்ற சிறுகதையை அடிப்படையாகக் கொண்டு இந்தி மொழியில் *காயா தரண்* என்ற படத்தை இயக்கியுள்ளார்.    இவர் தற்போது ஆசிய இதழியல் கல்லூரியின் தலைவராக உள்ளார்.

வாழ்க்கை
--------

கேரளத்தின் திருச்சூர் மாவட்டத்தில் கொடுங்கல்லூர் அருகே கருபதன்னாவில் இவர் பிறந்தார்.  சென்னை, இலயோலா கல்லூரியில் பட்டப்படிப்பை முடித்த பின், சென்னை கிறித்துவக் கல்லூரியில் வரலாறு பாடத்தில் முதுகலை பட்டம் பெற்றார். ஒரு செய்தி வாசிப்பாளராகவும் தயாரிப்பாளராகவும் தூர்தர்ஷனில் (டி.டி) தனது வாழ்க்கையைத் தொடங்கினார். பின்னர் பி.டி.ஐ-தொலைக்காட்சியில் தலைமைத் தயாரிப்பாளராகவும், பொது மேலாளராகவும் பணியாற்றினார்.  இவர், இந்திய தொலைக்காட்சியில் *மணி மேட்டர்ஸ்*, *டானா பானா*, *ஜன் மன்ச்* போன்ற பொருளாதாரம், அரசியல் மற்றும் கலாச்சாரம் குறித்த சுயாதீன நிகழ்ச்சிகளை எழுதி வழங்கினார். 

இவர் ஒரு பிரபலமான திரைப்பட இயக்குநருமாவார். எழுத்தாளர் என். எஸ். மாதவனின் "வன்மரங்கல் வீழும்போல்" (பெரிய மரங்கள் விழும்போது) என்ற சிறுகதையை அடிப்படையாகக் கொண்டு இந்தி மொழியில் *காயா தரண்* என்ற படத்தை இயக்கியுள்ளார். இந்த படம் இவருக்கு 2004 ஆம் ஆண்டின் சிறந்த அறிமுக திரைப்பட தயாரிப்பாளராக அரவிந்தன் விருதை வென்றது. இவர், இனியும் *மரிச்சிட்டில்லத்தா நம்மால்*, *பால்யகாலசகி*, *லௌட்ஸ்பீக்கர்*, என்னு நின்டே மொய்தீன், *லவ் 24 X 7* ஆகிய மலையாளப் படங்களில் நடித்தார்.

நூலியல்
-------

* *Unmediated: Essays on Media, Culture and Cinema*, Tulika Books, 2014

மேற்கோள்கள்
-----------

1. 1 2  Samakalika Malayalam weekly, 2010 August 20 Onam special edition An interview with Sashi Kumar By O.K Johny-"malayalathinte pinvilikal" page 28-39 (மலையாளம்)
2. ↑  Welcome to Cerebrate பரணிடப்பட்டது 19 ஆகத்து 2010 at the வந்தவழி இயந்திரம்
3. ↑  'No difference between Godhra & 1984 riots'
4. ↑  Welcome to Amrita TV - Best Citizen Journalist 3 பரணிடப்பட்டது 14 செப்டம்பர் 2010 at the வந்தவழி இயந்திரம்

வெளி இணைப்புகள்
---------------

விக்கிமீடியா பொதுவகத்தில்,  
 ***சசிகுமார்***   
என்பதின் ஊடகங்கள் உள்ளன.
**நகரம் மறுபக்கம்** (***Nagaram Marupakkam***) 2010 ஆம் ஆண்டு வெளிவந்த இந்தியத் தமிழ் அதிரடி திரைப்படம் ஆகும். சுந்தர் சி இயக்கி, தயாரித்து, கதாநாயகனாகவும் நடித்துள்ளார். அவரின் மனைவியும் (குஷ்பூ) சேர்ந்து இப்படத்தை தயாரித்தார். அனுயா பகவத், வடிவேலு, போஸ் வெங்கட், ஜார்ஜ் விஷ்ணு, பொன்னம்பலம், வி. எஸ் ராகவன் மற்றும் பலர் நடித்துள்ளனர். 150 நிமிடங்கள் நீளம் கொண்ட இந்தத் திரைப்படம், தமன் இசையில், 19 நவம்பர் 2010 ஆம் தேதி வெளியானது. வடிவேலு நடித்த "*ஸ்டைல் பாண்டி*" கதாபாத்திரம் மிகவும் பிரபிலமான ஒன்றாகும்.

நடிகர்கள்
---------

சுந்தர்.சி. அனுயா பகவத், வடிவேலு, போஸ் வெங்கட், ஜார்ஜ் விஷ்ணு, சுளிலே குமார், பொன்னம்பலம், விச்சு விஸ்வநாத், பெசன்ட் ரவி, விட்டால் ராவ், சித்ரா ஷெனாய், நளினி, வி. எஸ். ராகவன், ஆர். எஸ். சிவாஜி, ஹல்வா வாசு, கிரேன் மனோகர், கவுதம் சுந்தர்ராஜன், என்னத்த கன்னையா, மனோ, ஜி. ஸ்ரீநிவாசன், கௌதமி வேம்புநாதன்,பாஸ்கி, விகாஸ், ஷோபனா, கிருஷ்ணமூர்த்தி, முத்துக்காளை, பாவா லக்ஷ்மணன், வேல்முருகன், சக்திவேல், வேன்கள் ராவ், மர்யம் ஜகாரியா.

கதைச்சுருக்கம்
--------------

குற்றவாளி செல்வம் (சுந்தர் சி.) தண்டனை காலம் முடிய வெளியே வருகிறான். தவறுகளை தவிர்த்து நல்ல வாழ்வு வாழ வேண்டும் என்று முடிவு செய்கிறான். அந்நிலையில், ஹைதெராபாத்தில் அவனுக்கு வேலை ஒன்றுக் கிடைக்கிறது. அங்கே, நாட்டிய மங்கை பாரதியை சந்திக்கிறான். பின்னர், அவள் வசம் காதலும் கொள்கிறான். நல்லவனாக வாழ முயற்சித்தாலும், அவன் செய்த கடந்த கால தப்புகள் அவனை விடாமல் துரத்த துவங்கின. அவைகளிலிருந்து தப்பித்து சமாளித்து எவ்வாறு நல்லவனாக செல்வம் வாழ்ந்தான் என்பதே மீதிக் கதையாகும்.

ஒலிப்பதிவு
----------

இந்தத் திரைப்படத்தின் இசை அமைப்பாளர் எஸ். தமன் ஆவார். ஒலித்தொகுப்பில் உள்ள ஆறு பாடல்களையும் எழுதியவர் வைரமுத்து ஆவார். பாடல்கள் யாவும் திங்க் மியூசிக் இந்தியா என்ற நிறுவனம் வாயிலாக வெளியாயின.

வரவேற்பு
--------

சுந்தர்.சி பாணியிலிருந்து வேறுபட்ட திரைப்படமாக அமைந்ததாகவும், பலத் திருப்பங்களை கொண்ட விறுவிறுப்பான காட்சிகளை கொண்டதாகவும், அங்கும் இங்கும் சில தவறுகள் இருந்தாலும் அருமையாக திரைப்படமாக இருந்ததாகவும் விமர்சனம் செய்யப்பட்டன.

வெளி-இணைப்புகள்
---------------

*

மேற்கோள்கள்
-----------



1. ↑  "http://timesofindia.indiatimes.com/". .
2. ↑  "http://sify.com". .
3. ↑  "http://www.behindwoods.com/". .
4. ↑  "https://www.saavn.com/". .
5. ↑  "http://behindwoods.com". .
6. ↑  "http://www.sify.com". .
7. ↑  "http://www.nowrunning.com" இம் மூலத்தில் இருந்து 2017-08-12 அன்று. பரணிடப்பட்டது.. .
எல்லியக்கோளமும் அதன் ஊகநிலை பெர்மி பொலிவுடனான அதன் வெவ்வேறு கட்டமைப்புகள். 
**பெர்மி பொலிவு** (**Fermi glow)** புற ஊதா ஒளிரும்  துகள்களைக் கொண்டுள்ளது. இதில் பெரும்பாலும் ஹைட்ரஜன்,  சூரிய குடும்பத்தின் வில் அதிர்ச்சியிலிருந்து உருவாகிய நீரகமே அமைகிறது. இது விண்மீன்கள், சூரியனில் இருந்து வரும் ஒளி எல்லியக்கடப்பு, விண்மீன் ஊடகத்திற்கு இடையே உள்ள பகுதிக்குள் நுழையும் போது உருவாகிறது இது மேலும் ஃபெர்மி முடுக்கத்திற்கு உட்படுகிறது,து உடுக்கண பெயர்வுநிலைப் பகுதியைச் சுற்றி பல முறை குதித்துவூடுக்கனவெளி இடையே உள்ள அணுக்களுடன் மோதுவதன் மூலம் ஆற்றலைப் பெறுகிறது. *வாயேஜர் 1,*   அபுள் விண்வெளித் தொலைநோக்கியின் உதவியுடன் பெர்மி பொலிவுக்கான முதல் சான்றும் அதனால் ஏற்படும் வில் அதிர்ச்சியும் பெறப்பட்டன.  

2012 இல், உடுக்கண எல்லை தேட்டச் செயற்கைக்கோள், *வாயேஜர் 1,,* *2* கலங்கள் ஆகியவற்றிலிருந்து திரட்டிய தரவுகள், சூரியன் அதன் தற்போதைய விண்மீன் சூழலில் ஒரு வில் அதிர்ச்சியை ஏற்படுத்தும் அளவுக்கு வேகமாக நகரவில்லை என்பதைக் குறிக்கின்றன.

மேலும் காண்க
------------

* எல்லியக்கோளம்
* எல்லியக் கடப்பு
* அறுதி அதிர்ச்சி
* வில் அதிர்ச்சி

மேற்கோள்கள்
-----------

1. ↑   (in en).
2. 1 2 3 . 13 March 2000.
3. ↑ . 20 March 2000.
4. 1 2
5. ↑  "New Interstellar Boundary Explorer data show heliosphere's long-theorized bow shock does not exist", *Phys.org*, May 10, 2012, retrieved 2012-02-11
**சபீர்பாய் கப்லிவாலா** (*Sabirbhai Kabliwala*) இந்தியாவைச் சேர்ந்த ஓர் அரசியல்வாதியாவார். சபீர் கப்லிவாலா, சபீர் கெடவாலா என்ற பெயர்களாலும் இவர் அறியப்படுகிறார். 1964 ஆம் ஆண்டு சனவரி மாதம் 15 ஆம் தேதியன்று இயமால்பூரில் இவர் பிறந்தார். குசராத்து மாநிலத்தைச் சேர்ந்த இவர் குசராத் சட்டமன்றத்தின் இயமால்பூர் சட்டமன்றத் தொகுதியில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார்.

வாழ்க்கைக் குறிப்பு
-------------------

சபீர் கப்லிவாலா குசராத்து மாநிலத்தின் இயமால்பூரில் ஒரு முசுலீம் குடும்பத்தில் பிறந்தார். இவரது தந்தை பெயர் அப்துல்கரீம் என்பதாகும். கப்லிவாலாவின் வாழ்க்கைத் துணைவியின் தொழில் கைவினைப் பொருட்கள் தயாரிப்பதாகும்.

அரசியல்
-------

கபிவாலா 2007 ஆம் ஆண்டு நடைபெற்ற குசராத்து மாநில சட்டமன்ற தேதலில் இந்திய தேசிய காங்கிரசுன்கட்சியின் உறுப்பினராகப் போட்டியிட்டு 44,870 மொத்த வாக்குகளுடன் வெற்றி பெற்றார்.

மேற்கோள்கள்
-----------

1. ↑  "Sabirbhai Kabliwala(Indian National Congress(INC)):Constituency- JAMALPUR – KHADIA(AHMEDABAD) – Affidavit Information of Candidate". .
2. ↑  "Jamalpur Gujarat Assembly Election 2007 – Latest News & Results". .
**டார்ச் பாடல்** (*Torch song*) என்பது ஒரு உணர்வுபூர்வமான காதல் பாடல் ஆகும். பொதுவாக பாடகர் கோரப்படாத அல்லது இழந்த காதலுக்காக புலம்புவது, ஒரு தரப்பினர் மற்றவரின் இருப்பை மறந்துவிடுவது, ஒரு தரப்பினர் நகர்ந்த இடம் அல்லது காதல் விவகாரத்தால் உறவு பாதிக்கப்பட்டது போன்ற உணர்வுகளை எடுத்துச் சொல்வதாக அமைந்தது.   "ஒருவருக்காக ஒரு தீப்பந்தத்தை எடுத்துச் செல்வது "அல்லது கோரப்படாத அன்பின் ஒளியை எரிய வைப்பது என்ற பழமொழியிலிருந்து இந்த வார்த்தை வந்தது. இது முதன்முதலில் காபரே பாடகர் டாமி லைமன் அவர்களால் "மை மெலஞ்சலி பேபி "புகழ் பாடலில் பயன்படுத்தப்பட்டது. 

டினா ஷோர், பில்லி ஹாலிடே, சாரா வாகன் மற்றும் எல்லா ஃபிட்ஸ்ஜெரால்ட் ஆகியோரின் பதிப்புகளால் பிரபலப்படுத்தப்பட்ட "ஜிம் "பாடலிலும் இந்த வார்த்தை வெளிப்படையாக மேற்கோள் காட்டப்பட்டுள்ளது:

 

டார்ச்- பாடல் பாடுதல் என்பது ஒரு குறிப்பிட்ட வகைப் பாடல் என்பதையும் விட ஒரு முக்கிய அம்சமாகும், மேலும் பாரம்பரிய ஜாஸ்- இன்ஃப்ளூயன்ஸட் பாணியில் இருந்து இந்தப் பாடல் வகை விலகிவிடும்; டார்ச் பாடலின் அமெரிக்க பாரம்பரியம் பொதுவாக ப்ளூஸின் மெல்லிசை அமைப்பை சார்ந்துள்ளது.  பில்லி ஹாலிடேயின் 1955 ஆம் ஆண்டு ஆல்பமான *மியூசிக் ஃபார் டார்ச்சிங்* மற்றும் மெலடி கார்டோட் மற்றும் பிலிப் பவலின் *என்ட்ரே யூக்ஸ் டியூக்ஸ்* ஆகியவை இவ்வகைத் தொகுப்பின் எடுத்துக்காட்டுகள் ஆகும்.

மேற்கோள்கள்
-----------

1. ↑  Smith, L.: *Elvis Costello, Joni Mitchell, and the Torch Song Tradition*, p. 9. Praeger Publishers, 2004, ISBN 978-0275973926
2. 1 2  Allan Forte, M. R.: *Listening to Classic American Popular Songs,* p. 203. Yale University Press, 2001, ISBN 978-0300083385
**அம்மா திருவடி கோவில்** தென் இந்தியாவில் கேரளா மாநிலத்தில் திருச்சூர் நகரத்திலிருந்து சுமார் 12 கிலோமீட்டர் தொலைவிலுள்ள ஊரகம் எனும் கிராமத்தில் நிலைகொண்டுள்ளது. இந்தக்கோவில் மிகவும் பிரபலமான இறைவி துர்க்கையை வழிபடும் 108 கோயில்களில் ஒன்றாகக் கருதப்படுகிறது.

ஐதீகம்
------

கேரள நாட்டு ஐதீகத்தின் படி, சுமார் 700 முதல் 1000 ஆண்டுகளுக்கு முன், பூமுள்ளி நம்பூதிரி என்பவர் (திருவலயன்னூர் பட்டதிரி எனவும் அறியப்படுபவர்) அம்மா திருவடி கோவிலை நிறுவினார். இன்று கோவில் அமைந்திருக்கும் இடம் ஒரு காலத்தில் அவருடைய வீடாக இருந்தது. அந்தக்காலத்தில் ஊரகம் என்ற இந்த கிராமம் பெருவனம் கிராமத்தின் ஒரு அங்கமாக இருந்தது (பண்டைய கேரளாவின் புராதனமான 64 கிராமங்களில் ஒன்று). நம்பூதிரி அவர்கள் காஞ்சிபுரத்தில் உள்ள காஞ்சி காமாட்சி அம்மனை கோவிலில் வழிபட சென்ற பொழுது, அம்மன் நம்பூதிரியின் பக்தியைக் கண்டு மனம் மகிழ்ந்தார், அதனால் காஞ்சி காமாட்சி அம்மன் அவருடன் அவருடைய பனை இலையால் உருவாக்கப்பட்ட அவரது குடையில் அமர்ந்து, கேரளாவிற்கு வந்தார். அவர் வீட்டிற்கு வந்ததும் அவர் அவரது குடையை வீட்டில் நிலத்தில் வைத்தார். அவர் மீண்டும் திரும்பி வந்து குடையை எடுத்த பொழுது, அவரால் அந்தக் குடையை திரும்பப் பெற இயலவில்லை. அது மிகவும் கனமாகவும், நிலத்துடன் ஒன்றியது போலவும் காணப்பட்டது. மேலும் சிறிது நேரத்திற்குப் பிறகு பிரச்னம் வைத்து சோதித்துப் பார்த்த பொழுது, அந்தக் குடையில் காஞ்சி காமாட்சி அம்மனே குடியிருப்பதாகக் கண்டது. அன்று இரவே இறைவி நம்பூதிரியின் கனவில் பிரத்தியட்சமானார் மேலும் அவர் அம்மனுக்காக அங்கே ஒரு கோவிலை பணிந்திட வேண்டும் என்றும், அவர் பிறகு ஊர்கத்தை விட்டு செல்ல வேண்டும் என்று காணப்பட்டது. மேலும் இறைவி அவருக்கு தெரிவித்தது என்ன என்றால் வீட்டிலிருந்து வெகு தொலைவில் ஒரு கிணற்றின் அடியில் இருந்து அம்மனின் விக்கிரகம் கிடைக்கப்பெறும் மேலும் அந்த விக்கிரகத்தில், வீட்டில் குடையில் நிலைகொண்டு இருக்கும் இறைவியை அதில் பிரதிட்டை செய்து கோவிலை அமைக்க வேண்டும் என்று கேட்டுக்கொண்டார். நம்பூதிரியும் அம்மன் கூறியதை அப்பொழுதே செய்துமுடித்தார். அவர் அம்மன் அருளியதைப் போலவே அந்தக் கோவிலை அமைத்தார், அவரது சொத்துக்கள் அனைத்தையும் கோவிலுக்கே தானம் செய்தார் மேலும் கோவிலின் நிருவாகத்தை கொச்சி மகாராஜாவை ஏற்றுக்கொள்ளும் படி கேட்டுக்கொண்டார். அப்பொழுது முதல், இந்த இறைவி அம்மா திருவடி என அழைக்கப் பெற்றார்.அம்மா திருவடி ஒவ்வொரு ஆண்டும் தவறாமல் பூரம் திருவிழாவில் சாத்தக்குடம் ஸ்ரீ தர்ம சாஸ்தாவுடன் பங்கேற்பார்.

கட்டடக்கலை
----------

இந்தக் கோவில் மிகவும் அழகான மற்றும் கம்பீரமான பெரிய இரு கோபுரங்களைக் கொண்டுள்ளது, (அலங்கார நுழைவாயில்), மதில்கெட்டு அதன் வளாகத்தின் சுவர்களைக் குறிக்கும், ஊட்டுப்புரை என்பது பக்தர்களுக்கு உணவு வழங்கப்படும் கூடத்தைக் குறிக்கும், நாலம்பலம் என்பது கர்ப்பக் கிரகத்தை சுற்றி அமைந்த கட்டிடத்தைக் குறிக்கும் மேலும் உள்ளே இரு மாடிகொண்ட ஸ்ரீகோவில் (கர்ப்பக்கிரகம்) காணப்படுகிறது.

உற்சவங்கள்
----------

மகீரம் புறப்பாடு என்ற உற்சவம் கோவிலின் மிகவும் பிரபலமான ஒரு நிகழ்ச்சியாகும். அந்த நன்னாளில் அம்மா திருவடியான இறைவி, ஆராட்டுபுழா பூரம் திருவிழாவில் கலந்துகொள்ள யாத்திரை புறப்படும் நாளாகும். பூரம் திருவிழாவில் அம்மா திருவடியான இறைவி ஒரு முக்கிய பங்கை வகிக்கிறாள். பூரம் திருவிழா முற்றிலும் முடிந்த பிறகே அம்மா திருவடி இறைவி மீண்டும் தமது கோவிலுக்கு திரும்பி வருகிறாள்.
**முகமது ஃபசல் (Mohammed Fazal) இந்தியாவைச் சேர்ந்த ஓர் அரசியல்வாதியாவார். 1922 ஆம் ஆண்டு சூலை மாதம்** 2 ஆம் தேதியன்று இவர் பிறந்தார். 2002 ஆம் ஆண்டு அக்டோபர் மாதம் 10 ஆம் தேதி முதல் 2004 ஆம் ஆண்டு திசம்பர் மாதம் 5 ஆம் தேதி வரை மகாராட்டிர மாநிலத்தின் ஆளுநராக இருந்தார். நன்கு அறியப்பட்ட *சமீன்தாரி என்று அறியப்பட்ட* நில உரிமையாளர் குடும்பத்தில் பிறந்த இவர், அலகாபாத் பல்கலைக்கழகத்திலும் பின்னர் இலண்டன் பல்கலைக்கழகத்தில் இலண்டன் பொருளாதாரப் பள்லியிலும் படித்தார். 1977 ஆம் ஆண்டில் இந்திய அரசின் தொழில்துறை மேம்பாட்டு செயலாளராக நியமிக்கப்பட்டார். 1980 ஆம் ஆண்டு ஏப்ரல் மாதம் முதல் 1985 ஆம் ஆண்டு சனவரி மாதம் வரை இப்பதவியில் இருந்தார். திட்டக் குழுவின் மிக மூத்த உறுப்பினராகவும் இவர் கருதப்பட்டார். பின்னர் இவர் இயூசு & இயூசு கெம் என்ற நிறுவனத்தை நிறுவி அதன் தலைவராக இருந்தார். 1999 ஆம் ஆண்டில் கோவா மாநிலத்தின் ஆளுநராக நியமிக்கப்பட்டார், மகாராட்டிரா மாநிலத்தின் ஆளுநராக நியமிக்கப்படும் வரை அந்த பதவியை வகித்தார். விபச்சாரத்தை சட்டப்பூர்வமாக்க வேண்டும் என்று மகாராட்டிடிர முதல்வர் சுசில்குமார் சிண்டேவிடம் இவர் பரிந்துரைத்தது சர்ச்சையை ஏற்படுத்தியது.
**அமர காவியம்** (Amara Kaaviyam) என்பது 2014 ஆம் ஆண்டு வெளிவந்த இந்திய தமிழ்-மொழி காதல் திரில்லர் திரைப்படம் ஆகும். இந்த படத்தை ஜீவா சங்கர் எழுதி மற்றும் இயக்க, நடிகர் ஆர்யா தயாரித்ததுள்ளார். இப்படத்தில் ஆர்யாவின் தம்பி சத்யாவும், மியாவும் நடித்துள்ளனர், 

ஜிப்ரானின் இசையமைப்பில், 5 செப்டம்பர் 2014 இல் வெளியாகி, கலவையான விமர்சனங்ககளை பெற்றது. இப்படம் 2020 ஆம் ஆண்டு வங்காள மொழியில் 'லவ் ஸ்டோரி' என்ற பெயரில் மறு ஆக்கம் செய்யப்பட்டது.

கதைச்சுருக்கம்
--------------

ஜீவா (சத்யா) நீதிமன்றத்திற்கு அழைத்துச் செல்லப்படும் பொழுது தனது கடந்த காலத்தை நினைத்துப்பார்ப்பதிலிருந்து படம் துவங்குகிறது. 1989 யில், 12ஆம் வகுப்பில், ஜீவாவின் நண்பன் பாலாஜி (ஆனந்த் நாக்) சக மாணவி கார்த்திகாவை (மியா) காதல் செய்கிறான். ஆனால், கார்த்திகா ஜீவாவை காதல் செய்கிறாள். அந்நிலையில், ஜீவாவின் தந்தை இறந்து போக, ஜீவாவின் தாய் மறுமணம் செய்துகொள்கிறார். 

போலீசில் அகப்பட்டுக்கொள்ளும் ஜீவா-கார்த்திகா ஜோடியை பற்றி அவரவர் குடும்பங்களுக்கு தெரியவருகிறது. மன்னிப்பு கேட்க வரும் ஜீவாவை கார்த்திகாவின் தந்தை அடித்து விட, ஜோடி பிரிய நேரிடுகிறது. பள்ளிப்படிப்பு முடிந்த பிறகு, தன்னை காதலில் ஏமாற்றிய காரணத்திற்காக கார்த்திகாவை கொலை செய்ய முடிவு செய்கிறான் ஜீவா. இறுதியில், ஜீவா-கார்த்திகா ஜோடிக்கு என்னவானது என்பதே மீதிக் கதையாகும்.

நடிகர்கள்
---------

* சத்யா - ஜீவா
* மியா - கார்த்திகா
* ஆனந்த் நாக் - பாலாஜி
* தம்பி ராமையா - ஞானம்
* சுதீபா பிங்கி - கார்த்திகாவின் சகோதரி
* ரிந்து ரவி - ஜீவாவின் அம்மா
* அரௌல் ஜோடி
* வைத்தியநாதன்
* எலிசபெத் - கார்த்திகாவின் அம்மா
* சூப்பர்குட் சுப்பிரமணி - பெட்டிக்கடை உரிமையாளர்

ஒலிப்பதிவு
----------

6 பாடல்களை கொண்ட இசைத்தொகுப்பு 28 ஜூன் 2014 ஆம் தேதி சத்யம் சினிமாஸில் வெளியானது. இந்தப் படத்தின் இசை அமைப்பாளர் ஜிப்ரான் ஆவார். மதன் கார்க்கி, பார்வதி, அஸ்மின், வெற்றிச்செல்வன் ஆகியோர் பாடல் ஆசிரியர்கள் ஆவர். பாடல்களும், பின்னணி இசையும் நல்ல பாராட்டுகளை பெற்றன.

தயாரிப்பு
---------

ஜீவா ஷங்கர், தனது முந்தைய படம் நான் (2012) வெற்றி பெற்றதை தொடர்ந்து, 1980 - களில் நடக்கும் காதல் கதையை எழுதினார். துவக்கத்தில் மதன் தயாரிப்பில், யுவன் சங்கர் ராஜா இசை அமைப்பில், அதர்வா நடிப்பதாக இருந்தது. பின்னர், ஆர்யா தயாரிப்பில், சத்யா நடிப்பதாக செப்டம்பர் 2013-யில் முடிவானது.

வெளியீடு
--------

இந்தத் திரைப்படத்தின் ஒளிபரப்பு உரிமத்தை விஜய் தொலைக்காட்சி நிறுவனம் வாங்கியது.

மேற்கோள்கள்
-----------

1. ↑  "Love Story Actor Bonny Sengupta Will Be Next Featured In A Murder Mystery". September 17, 2019. .
2. ↑  "Cinema News – Movie Reviews – Movie Trailers". .
3. ↑  "Jeeva to team up with Yuvan". *The Times of India*. .
4. ↑  "Atharvaa in Jeeva Shankar's next". *The Times of India*. .
5. ↑  "'Naan' Jeeva Shankar's next film has been titled Amara Kaaviyam". .
6. ↑  "Sathya replaces Atharvaa in Jeeva Shankar's next". *The Times of India*. .

வெளி இணைப்புகள்
---------------

* இணையதள திரைப்பட தரவுத்தளத்தில் *அமர காவியம் (2014 திரைப்படம்)*
**குலாம் முஹம்மது ஷா** அல்லது **ஜி. எம். ஷா** அல்லது **குல் ஷா** (Ghulam Mohammad Shah - 20 ஜூலை 1920 ‍ : 6 ஜனவரி 2009) ஒரு இந்திய அரசியல்வாதி ஆவார், அவர் 2 ஜூலை 1984 முதல் 6 மார்ச் 1986 வரை ஜம்மு மற்றும் காஷ்மீர் மாநிலத்தின் முதலமைச்சராக இருந்தார்.

ஜம்மு காஷ்மீர் தேசிய மாநாட்டு கட்சியின் தலைவர் சேக் அப்துல்லா இவரின் மாமனார் ஆவார், ஷா ஜம்மு காஷ்மீர் தேசிய மாநாட்டு கட்சியின் ஆரம்ப கால‌ மூத்த உறுப்பினராக இருந்தார்.

பிறப்பு
-------

குலாம் முகமது ஷா ஸ்ரீநகரில் காஷ்மீர் 20 ஜூலை 1920 இல் பிறந்தார்.

கல்வி
-----

பஞ்சாப் பல்கலைக்கழகத்தில் இளங்கலைப் பட்டப்படிப்பை முடித்தார், பின்னர்அலிகார் முஸ்லிம் பல்கலைக்கழகத்தில் சட்டத்தில் பட்டம் பெற்றார். ஐக்கிய நாடுகளின் பெல்லோஷிப் திட்டத்தின் கீழ் வேளாண் பொருளாதாரத் துறையில் லண்டன் ஸ்கூல் ஆஃப் எகனாமிக்ஸில் இருந்து பெல்லோஷிப் பெற்றார்.

அரசியல்
-------

ஷா 1944 இல் தேசிய மாநாட்டு கட்சியில் சேர்ந்தார். அவரது அரசியல் வாழ்க்கையின் தொடக்கத்தில், மக்கள் உரிமைக்கான போராட்டத்தில் பலமுறை கைது செய்யப்பட்டார். ஷா மாநிலத்தின் முன்னாள் முதல்வர் ஷேக் அப்துல்லாவின் மூத்த மருமகனும், பாரூக் அப்துல்லாவின் மைத்துனர் மற்றும் முன்னாள் முதல்வர் உமர் அப்துல்லாவின் மாமாவும் ஆவார்.

1947ல் புதிய அரசு அமைந்த பிறகு, அரசின் விநியோகம் மற்றும் விலைகளின் கட்டுப்பாட்டாளராக ஷா நியமிக்கப்பட்டார், அவர் 1953 வரை அப்பதவியை வகித்தார்.

1975 ஆம் ஆண்டு இந்திரா-அப்துல்லா ஒப்பந்தத்தைத் தொடர்ந்து, கிட்டத்தட்ட எட்டு ஆண்டுகள் நீட்டிக்கப்பட்ட சிறைவாசத்திற்குப் பிறகு, ஷா அரசாங்கத்தில் மாநில அமைச்சராக பதவியேற்றார். 1977 தேர்தல்களில் தேசிய மாநாட்டு பிரச்சாரத்தில் மூளையாக செயல்பட்டதற்காக ஷா மிகவும் அறியப்பட்டார். பின்னர் அவர் அமைச்சராக பதவியேற்றார், போக்குவரத்து, உணவு மற்றும் விநியோகம், வர்த்தக முகமைகள், தோட்ட வேலைகள் மற்றும் மின்சாரம் ஆகிய துறைகளை வகித்தார்.

ஷா 1984 இல் தனது மைத்துனரான பாரூக் அப்துல்லாவின் அரசைக் கவிழ்த்து முதலமைச்சரானார், அவர் 1984 ஜூலை 2 அன்று 12 கட்சி எம்எல்ஏக்களுடன் தேசிய மாநாட்டு கட்சியிலிருந்து விலகி ஃபரூக் அப்துல்லாவின் அரசாங்கத்தை வீழ்த்தினார். இந்த நடவடிக்கை இரு குடும்பங்களுக்கிடையே கசப்பான பிளவை உருவாக்கியது.

ஷா 26 உறுப்பினர்களைக் கொண்ட இந்திய தேசிய காங்கிரஸ் கட்சியுடன் கைகோர்த்து முதலமைச்சரானார். இருப்பினும், தெற்கு காஷ்மீரில் 1986 ஆம் ஆண்டு நடந்த அனந்த்நாக் கலவரத்தைத் தொடர்ந்து அவரது அரசாங்கம் 12 மார்ச் 1986 அன்று அப்போதைய ஆளுநர் ஜக்மோகனால் டிஸ்மிஸ் செய்யப்பட்டது.

புதிய கட்சி
-----------

ஜம்மு காஷ்மீர் அவாமி தேசிய மாநாட்டு கட்சி என்ற புதிய கட்சியை ஷா உருவாக்கினார், அது 2008 ஜம்மு காஷ்மீர் சட்டப் பேரவைத் தேர்தல்களிலும் பங்கேற்றது.

குடும்பம்
---------

அவருக்கு பேகம் கலிதா ஷா என்ற மனைவியும், இரண்டு மகன்கள் மற்றும் ஒரு மகள் உள்ளனர்.

இறப்பு
------

ஷா ஸ்ரீநகரில் உள்ள ஷெர்-இ-காஷ்மீர் மருத்துவ அறிவியல் நிறுவனத்தில் 6 ஜனவரி 2009 அன்று இறந்தார். அப்போது அவருக்கு வயது 88

மேற்கோள்கள்
-----------

1. ↑  Austin, Granville (1999). *Working a Democratic Constitution - A History of the Indian Experience*. New Delhi: Oxford University Press. பக். 546. பன்னாட்டுத் தரப்புத்தக எண்:019565610-5. .
2. ↑  Chawla, Prabhu (July 31, 1984). "There is not even a single area in which Kashmir has not suffered: G.M. Shah" (in en). .
3. ↑  Biography
[*தொடர்பிழந்த இணைப்பு*]
4. ↑  Former CM and ANC patron passes away
மெல்பேர்ண் வக்ரதுண்ட விநாயகர் கோயில்
**வக்ரதுண்ட விநாயகர் கோயில்** அவுஸ்திரேலியாவின் விக்டோரியா மாநிலத்தில் மெல்பேர்ண் நகரில் உள்ள *த பேசின்* என்ற புறநகரில் அமைந்துள்ள ஒரு விநாயகர் கோயிலாகும்.

வரலாறு
------

கோயில் கட்டுவதற்கான ஆரம்ப கட்ட நடவடிக்கைகள் 1989-ஆம் ஆண்டில் இடம்பெற்றது. அப்போது காஞ்சி காமகோடி பீடம் ஒரு விநாயகர் விக்கிரகத்தை வழங்கியிருந்தது. அத்துடன் ஒரு வெண்கல விக்கிரகமும் வாங்கப்பட்டிருந்தது. அங்கு வாழ்ந்த இந்துக்களின் பலத்த முயற்சியின் பின் பயன்படுத்தப்படாத ஒரு பழைய தேவாலயம் வாங்கப்பட்டு, ஸ்தபதிகளின் துணையுடன் 1991-92 ஆம் ஆண்டில் அது கோயிலாக்கப்பட்டு 1992 அக்டோபர் 11 ஆம் நாளில் குடமுழுக்கு நடத்தப்பட்டது. இக்கோயில் மெல்பேர்ண் இந்து சங்கத்தினரால் நிர்வகிக்கப்படுகிறது.

அமைப்பு
-------

மூலத்தானத்தில் வக்ரதுண்ட விநாயகரையும் மற்றும் உரிய இடங்களில் சிவன், விட்டுணு, வள்ளி தெய்வானை சமேதரராக முருகன், அபிராமி, துர்க்கை, மற்றும் நவக்கிரகங்களையும் இந்தக் கோயில் கொண்டுள்ளது.

சிறப்பு நாட்கள்
---------------

தினமும் இக்கோயில் வழிபாட்டிற்காக திறந்து வைக்கப்பட்டுள்ளது. ஆண்டு முழுவதும் சிறப்பு நாட்களில் சிறப்புப் பூசைகள் நடைபெறுகின்றன.

கோயில் நடவடிக்கைகள்
-------------------

மெல்பேர்ண் இந்து சங்கம் 'சைவநெறி' என்ற பெயரில் செய்திப் பத்திரிகை ஒன்றைத் தமிழிலும் ஆங்கிலத்திலும் காலாண்டுக்கு ஒரு முறை வெளியிட்டு வருகிறது. இளைஞரை கோயில் நடவடிக்கைகளில் ஈடுபடுத்தும் ஓர் இளைஞர் சங்கம் இக்கோயிலில் உள்ளது.

மேற்கோள்கள்
-----------

1. 1 2 3  A history of the Sri Vakrathunda Vinayagar temple, Indian Link News, July 16, 2020

வெளி இணைப்புகள்
---------------

* கோயில் இணையதளம்
**எதிப 133131 (HD 133131)** என்பது துலாம் ஓரையில் உள்ள இரும விண்மீன் அமைப்பாகும். இது சூரியனிலிருந்து தோராயமாக 168 ஒளி ஆண்டுகள் (51.5 பார்செக்ஸ் ) தொலைவில் உள்ளது. இது இரண்டு G-வகை முதன்மை வரிசை விண்மீன்களைக் கொண்டுள்ளது. இது வெற்றுக் கண்ணால் பார்க்கக்கூடிய அளவுக்குப் பொலிவாக இல்லை.

எதிப 133131 இரும விண்மீன் அமைப்பின் A, B ஆகிய இரண்டு உறுப்புகளும் சூரியனைப் போலவே இருக்கின்றன. ஆனால் இவை மிகவும் பழமையானவை. சுமார் 6 பில்லியன் ஆண்டுகள் பழமையானவை. இவை குறைந்த பொன்ம்த்(உலோகத்0தன்மையையும் (சூரியச் செறிவில் 50%) கொண்டிருக்கின்றன, மேலும் எதிப 133131 B உடன் ஒப்பிடும்போது எதிப 133131 A அடர்தனிமங்களின் செரிவில் மேலும் குறைகிறது, இது எதிப 133131 Bக்கான கடந்த கால இணைவு நிகழ்வு முயல்வைக் காட்டுகிறது.

கோள் அமைப்பு
------------

2016 ஆம் ஆண்டில் எதிப 133131 A கோளைச் சுற்றி வரும் இரண்டு கோள்களும் எதிப 133131 B கோளைச் சுற்றி வரும் ஒரு கோளும் ஆர வேகம் முறையைப் பயன்படுத்திக் கண்டுபிடிக்கப்பட்டன. 

HD 133131 A தொகுதி| துணை(விண்மீனில் இருந்து) | திணிவு | அரைப்பேரச்சு(AU) | சுற்றுக்காலம்(நாட்கள்) | வட்டவிலகல் |
| --- | --- | --- | --- | --- |
| **b** | ≥1.43 *M*J | 1.44 | 649 | 0.32 |
| **c** | ≥0.63 *M*J | 4.79 | 3925 | 0.20 |

HD 133131 B தொகுதி| துணை(விண்மீனில் இருந்து) | திணிவு | அரைப்பேரச்சு(AU) | சுற்றுக்காலம்(நாட்கள்) | வட்டவிலகல் |
| --- | --- | --- | --- | --- |
| **b** | ≥2.50 *M*J | 6.40 | 6119 | 0.62 |

மேற்கோள்கள்
-----------

1. ↑  Oh, Semyeong; Price-Whelan, Adrian M.; Brewer, John M.; Hogg, David W.; Spergel, David N.; Myles, Justin (2017), "Kronos and Krios: Evidence for Accretion of a Massive, Rocky Planetary System in a Comoving Pair of Solar-type Stars", *The Astrophysical Journal*, p. 138, arXiv:1709.05344, doi:10.3847/1538-4357/aaab4d `{{citation}}`: Missing or empty `|url=` (help)
2. 1 2
எரவான் கோயில், 2006
நான்முக பிரம்மாவின் விக்கிரகம்
மேற்பரப்பு பார்வையில் கோயில்
**பிரம்மன் கோயில்**அல்லது **எரவன்** அல்லது **ஐராவதம் கோயில்** (Airavata or Erawan Shrine or Shrine of Lord Brahma the Great), தாய்லாந்து நாட்டின் தலைநகரான பாங்காக் நகரத்தில் அமைந்த இந்து சமயக் கடவுளர்களில் திருமூர்த்திகளில் ஒருவரான பிரம்மாவிற்கு அர்ப்பணிக்கப்பட்ட கோயிலாகும்.

17 ஆகத்து 2015இல் இக்கோயிலின் அருகே நடந்த குண்டு வெடிப்பில் 20 பேர் கொல்லப்பட்டனர். மேலும் 125 பேர் படுகாயமடைந்தனர்.

அமைவிடம்
--------

தாய்லாந்து நாட்டின் பதும் மாவட்டத்தின், இரட்சதர்மி சாலையின், இரட்சபிரசாங் சந்திப்பில் அமைந்த கிராண்ட் அயத் எரவான் விடுதி அருகே அமைந்துள்ளது. இப்பகுதியில் பல வணிக வளாகங்கள் அமைந்துள்ளது. திருமூர்த்தி, இலக்குமி, விநாயகர், இந்திரன், திருமால் மற்றும் கருடனுக்கான கோயில்கள் இதனருகே அமைந்துள்ளது.

வரலாறு
------

எராவான் பிரம்மன் கோயில், 1956இல் தாய்லாந்து அரசின் எரவான் விடுதி அருகே, இத்தாலி நாட்டின் பளிங்கு கற்களால் கட்டப்பட்டது.

படக்காட்சியகம்
--------------

* குழு நாட்டியம்குழு நாட்டியம்
* கோயிலைச் சுற்றி பூக்களும், நறுமண பத்திகளும்கோயிலைச் சுற்றி பூக்களும், நறுமண பத்திகளும்
* யானைச் சிலைகள்யானைச் சிலைகள்

மேற்கோள்கள்
-----------

1. ↑  Brahma
2. ↑  "Bangkok bomb horror: At least 20 die, 125 hurt in Erawan shrine blast". *Bangkok Post*. 18 August 2015.. பார்த்த நாள்: 19 August 2015.
3. ↑  Lim, Eric. "Lakshmi Shrine – guardian angel of Ratchaprasong". *Tour Bangkok Legacies*.. பார்த்த நாள்: 19 August 2015.
4. ↑  "Thailand's World: Hindu Shrines at Ratchaprasong". *thailandsworld.com* இம் மூலத்தில் இருந்து 21 ஆகஸ்ட் 2015 அன்று. பரணிடப்பட்டது... பார்த்த நாள்: 19 August 2015.
5. ↑  Shirls (16 November 2007). "Life's Indulgences". *lifes-indulgences.blogspot.ch*.. பார்த்த நாள்: 19 August 2015.

வெளி இணைப்புகள்
---------------

* Bangkok Metropolitan Administration | Erawan Shrine பரணிடப்பட்டது 2006-05-10 at the வந்தவழி இயந்திரம்
* பிரம்மா கோவில் குண்டுவெடிப்பு: தாய்லாந்து ராணுவ நீதிமன்றத்தில் 2 சீனர்கள் மீது குற்றச்சாட்டு பதிவு பரணிடப்பட்டது 2015-11-27 at the வந்தவழி இயந்திரம்
* பாங்காக்கில் அருளும் ப்ரா ப்ரோம் தி இந்து (தமிழ்) 28 சூன் 2018
**தபசுமலை பாலதண்டாயுதபாணி திருக்கோயில், புதுக்கோட்டை**  புதுக்கோட்டை மாவட்டம் தபசுமலை என்னும் ஊரில் அமைந்துள்ளது.

திருவிழா
--------

இக்கோவிலில் ஒவ்வொரு ஆண்டும் பங்குனி மாதம் பங்குனி உத்திரத் தேர் திருவிழா வெகுசிறப்பாக நடைபெற்று வருகின்றது. 
மேலும் சித்ரா பவுர்ணமி, வைகாசி விசாகம், தலை ஆடி, ஆடி 18, ஆவணி அவிட்டம், ஆடிவெள்ளிகள், விநாயக சதுர்த்தி, நவராத்திரி, சரஸ்வதி பூஜை, தீபாவளி, சூரசம்ஹாரம், கல்யாண உற்சவம், கார்த்திகை தீபம், மார்கழி மாத பூஜை, ஆங்கில புத்தாண்டு, தைப்பொங்கல், தைப்பூசம், சிவராத்திரி, கிருத்திகை, அமாவாசை, சஷ்டி ஆகிய நாட்களில் உற்சவம் நடக்கிறது. ஆண்டு முழுவதும் முறைப்படி பற்பல உற்சவங்கள் நடக்கிறது. தமிழ்ப் புத்தாண்டு விழாவின் போது மிகவும் சிறப்பான உற்சவமாக கொண்டாடுகின்றனர். ஆகிய விழா நாட்களில் உற்சவங்கள் நடக்கிறது.

திறக்கும் நேரம்
---------------

காலை 6 மணி முதல் 12.30 மணி வரை, மாலை 4 மணி முதல் இரவு 8.30 மணி வரை திறந்திருக்கும். விசேஷ நாட்களில் 9 மணி வரை நடை திறந்திருக்கும்.

பிரார்த்தனை
-----------

இங்குள்ள முருகனை வழிபட, பிரிந்த தம்பதியினர் ஒன்று சேர்வார்கள், கணவன்-மனைவி ஒற்றுமை மேலோங்கும் என்பது நம்பிக்கை ஆகும்.

வெளி இணைப்புகள்
---------------

* கோயில் பற்றி தினமலர் நாளிதழில்
**அயனாவரம் மேல்பழநி ஆண்டவர் கோயில்** தமிழ்நாட்டில் சென்னை மாவட்டம், அயனாவரம் என்னும் ஊரில் அமைந்துள்ள முருகன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் மேல் பழனியாண்டவர் சன்னதியும், விநாயகர், சிவன், நவகிரகம் உபசன்னதிகளும் உள்ளன. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி இரண்டு காலப் பூசைகள் நடக்கின்றன. தைப்பூசம் மாதம் தைபுசம் முக்கிய திருவிழாவாக நடைபெறுகிறது. கிருத்திகை மாதம் ஆடிகிருத்திகை திருவிழாவாக நடைபெறுகிறது.

மேற்கோள்கள்
-----------


த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க.

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம்.. பார்த்த நாள்: பெப்ரவரி 19, 2017.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம்.. பார்த்த நாள்: பெப்ரவரி 19, 2017.
**கேவல் கிரிசன்** (Kewal Krishan) இந்தியாவைச் சேர்ந்த ஓர் அரசியல்வாதியாவார். 1923 ஆம் ஆண்டு அக்டோபர் மாதம் 10 ஆம் தேதியன்று இவர் பிறந்தார். இந்தியாவின் பஞ்சாபில் ஒரு மருத்துவ பயிற்சியாளராகவும் ஓர் அரசியல்வாதியாகவும் இயங்கினார். 2002 ஆம் ஆண்டு முதல் 2007 ஆம் ஆண்டு வரை பஞ்சாப் சட்டப் பேரவையின் சபாநாயகராக இருந்தார்.

முதன்முதலில் 1969 ஆம் ஆண்டில் பஞ்சாப் சட்டமன்றத்தின் இந்திய தேசிய காங்கிரசு உறுப்பினராகத் தேர்ந்தெடுக்கப்பட்டார், 1973 ஆம் ஆண்டு முதல் 1977 ஆம் ஆண்டு வரையும் மீண்டும் 2002 ஆம் ஆண்டு முதல் 2007 ஆம் ஆண்டு வரையும் சபாநாயகராக பணியாற்றினார். 1980 ஆம் ஆண்டு முதல் 1983 ஆம் ஆண்டு வரை பஞ்சாப் அரசில் நிதி அமைச்சராகப் பணியாற்றினார் 

2005 ஆம் ஆண்டில், பாக்கித்தானில் உள்ள பஞ்சாப் சட்டமன்றத்திற்கு நல்லெண்ணப் பயணத்திற்காக சட்டமன்றக் குழுவை வழிநடத்தினார். 

2006 ஆம் ஆண்டு சனவரி மாதத்தில் இவர் சட்டமன்ற உறுப்பினர் பதவியில் இருந்து விலகுவதாக அறிவித்தார். தனக்கு 83 வயதாகிவிட்டது. அரசியலில் 90 வயது வரை தொடர விரும்பவில்லை. இப்போது இளைய தலைமுறையினர் ஆட்சியைப் பிடிக்கும் நேரம் வந்துவிட்டது என்ற காரணத்தை கூறினார்..  கேவல் கிரிசன் 2008 ஆம் ஆண்டு சூன் மாதம் 30 ஆம் தேதியன்று மாரடைப்பால் இறந்தார்.

மேற்கோள்கள்
-----------

1. ↑  Biographic details on Punjab Assembly website பரணிடப்பட்டது 29 திசம்பர் 2006 at the வந்தவழி இயந்திரம் retrieved 28 June 2006
2. ↑  Reported in Daily Times, Pakistan, 22 May 2005 retrieved 28 June 2006
3. ↑  Reported in The Tribune, India, 21 January 2006, retrieved 28 June 2006
4. ↑  Kewal Krishan's obituary பரணிடப்பட்டது 2009-01-08 at the வந்தவழி இயந்திரம்
**மாலிக் சைப் உத்-தின் ஐபக் யுகாந்தத்** (**Malik Saif ad-Dīn Aibak Yughantat)** 1232 முதல் 1236 வரை தில்லியின் மம்லுக் வம்சத்தின் கீழ் வங்காளத்தின் ( லக்னௌதி ) ஆளுநராக இருந்தார். வங்காளத்தை ஆட்சி செய்த அடிமை அதிகாரிகளில் இவர் முதன்மையானவர்.

ஆரம்ப கால வாழ்க்கை
------------------

ஐபக் தர்கோ -பாரசீக பாரம்பரியத்தின் ஒரு கிதான் ஆவார். இக்தியார் அத்-தின் சுஸ்ட் கபாவின் வாரிசுகளிடமிருந்து இல்துமிஷ் என்பவரால் இவர் அடிமையாக வாங்கப்பட்டார். இவரது கடின உழைப்பு மற்றும் முயற்சிகள் மூலம், இவரது தரவரிசையில் உயர்ந்து, மாலிக்குகள் மத்தியில் மிகவும் சக்திவாய்ந்தவராக ஆனார். மேலும், அமீர் அல்-மஜ்லிஸ் என்றும் பெயரிடப்பட்டார். இவருக்கு 1227 இல் சிர்சா பகுதியின் 28 நிர்வாகப் பிருகளின் நில வருவாயை நிர்வகிக்கும் பொறுப்பு வழங்கப்பட்டது பின்னர் இவர் பீகாரில் பணியமர்த்தப்பட்டார்.

வங்காள ஆளுநர்
-------------

வங்காள ஆளுநராக இருந்த அலாவுதீன் ஜானி பதவி நீக்கம் செய்யப்பட்ட பிறகு, சுல்தான் சம்சுத்தீன் இல்த்துத்மிசு வங்காளத்தின் அடுத்த ஆளுநராக ஐபக்கை நியமித்தார். ஆளுநராக இருந்தபோது, யானைகளைப் பிடிக்கும் நோக்கத்துடன் தெற்கு வங்காளத்திற்கு ஐபக் ஒரு பயணத்தை மேற்கொண்டார். இவரது பயணம் வெற்றிகரமாக இருந்தது. பல யானைகள் பிடிபட்டது. இவற்றில் பல யானைகளை சுல்தானுக்கு அனுப்பினார். இல்த்துத்மிசு ஐபக் மீது மகிழ்ச்சி அடைந்து இவருக்கு "யுகாந்தத்" என்ற பட்டத்தை வழங்கினார். ஐபக் தனது மகளை மாலிக் கமாருதின் கிரண் திமூர் கானுக்கு மணமுடித்தார்.

இறப்பு
------

கி.பி 1236 ஆம் ஆண்டு ஏப்ரலில் இவர் அவார் கான் ஐபக் என்ற கிளர்ச்சித் தலைவரால் படுகொலை செய்யப்பட்டார் அல்லது விஷம் வைத்து கொல்லப்பட்டார் என்று கூறப்படுகிறது. ஆனாலும் அவார் கான் விரைவில் தோற்கடிக்கப்பட்டார். மேலும் சைபுதீனின் மரணத்தைத் தொடர்ந்து வங்காளத்தின் ஆளுநராக துக்ரல் துகான் கானை சுல்தான் இல்த்துத்மிசு நியமித்தார்.

இதனையும் காண்க
--------------

* வங்காளத்தின் வரலாறு
* பங்களாதேஷின் வரலாறு
* இந்தியாவின் வரலாறு

மேற்கோள்கள்
-----------

1. ↑  King Lists, Bengal (History Files)
இ**ராச்சு குமார் குப்தா** ( Raj Kumar Gupta (politician) இந்தியாவைச் சேர்ந்த ஓர் அரசியல்வாதியாவார். 1935 ஆம் ஆண்டில் இவர் பிறந்தார். இந்திய தேசிய காங்கிரசு கட்சியில் உறுப்பினராக இருந்தார். பஞ்சாப் சட்டப் பேரவையின் சட்டமன்ற உறுப்பினராகவும் இருந்தார். பஞ்சாப் சிறு தொழில்கள் மற்றும் ஏற்றுமதி கழகத்தின் தலைவராகவும் பணியாற்றினார்.

வாழ்க்கைக் குறிப்பு
-------------------

இராச்சு குமார் குப்தா 2002 ஆம் ஆண்டில் மத்திய சலந்தர் சட்டமன்றத் தொகுதியில் போட்டியிட்டு வென்று பஞ்சாப் சட்டப் பேரவையின் உறுப்பினராகத் தேர்ந்தெடுக்கப்பட்டார்  2007 ஆம் ஆண்டில் இந்திய தேசிய காங்கிரசு கட்சியில் வேட்பாளராக இவர் பரிந்துரைக்கப்படவில்லை. இந்த சம்பவத்திற்கு பிறகு இவர் பாரதிய சனதா கட்சியில் சேர்ந்தார். 2010 ஆம் ஆண்டில் இந்திய தேசிய காங்கிரசுக்கு மீண்டும் திரும்பினார் 

இராச்சு குமார் குப்தா 11 பிப்ரவரி 2020 அன்று தன்னுடைய 85 வயதில் இறந்தார்

மேற்கோள்கள்
-----------

1. ↑  "Rajkumar Gupta Assuming Charge As Chairman PSIEC". 22 September 2008.. பார்த்த நாள்: 12 February 2020.
2. ↑  "Punjab Assembly Election Results in 2002".. பார்த்த நாள்: 28 December 2019.
3. ↑  "Punjab elections: In Jalandhar, Raj Kumar Gupta denied Congress ticket yet again".. பார்த்த நாள்: 12 February 2020.
4. ↑  "Captain Amarinder Singh mourns passing away of Ex-MLA Raj Kumar Gupta". 12 February 2020.. பார்த்த நாள்: 12 February 2020.
5. ↑  "CM mourns passing away of Ex-MLA". 12 February 2020.. பார்த்த நாள்: 12 February 2020.
*y* = {\displaystyle {\sqrt[{3}]{x}}} இன் {\displaystyle x\geq 0} இற்கான வரைபு. இது ஒற்றைச் சார்பாக இருப்பதால் ஆதிப்புள்ளியைப் பொறுத்து வரைபு சமச்சீரானது. *x* = 0 இல் இவ்வரைபிற்கு செங்குத்துத் தொடுகோடு உண்டு.
கணிதத்தில், ஒரு எண்ணின் **கனமூலம்** (cube root) {\displaystyle {\sqrt[{3}]{x}}} அல்லது x1/3 ஆல் குறிக்கப்படும், இது *a*3 = *x* ஆகுமாறுள்ள எண்ணாகும்.

அனைத்து மெய்யெண்களிற்கும் (சுழியம் தவிர) சரியாக ஒரு மெய்க் கனமூலம் மற்றும் உடன்புணரிகளான சிக்கலெண் தீர்வுகள் ஒரு சோடி உண்டு. அனைத்து சுழியமல்லா சிக்கலெண்களிற்கு மூன்று வெவ்வேறு சிக்கல் கனமூலங்கள் உண்டு.

எடுத்துக்காட்டு:

* *x*3 = 8 என்ற சமன்பாட்டினைத் தீர்க்கக் 8 இன் கனமூலங்கள் கிடைக்கும்.

8 இன் மூன்று கனமூலங்கள்:

{\displaystyle {\sqrt[{3}]{8}}={\begin{cases}\ \ \ \ \ \ \ \ \ \ \ 2\\\ \ -1+{\sqrt {3}}i\\-1-{\sqrt {3}}i.\end{cases}}}
இவற்றுள் 8 இன் மெய்க் கனமூலம் 2. மற்ற இரு கனமூலங்களும் உடன்புணரிகளான சிக்கலெண்களாக உள்ளன.

* −27*i* இன் எல்லா கனமூலங்கள்:

{\displaystyle {\sqrt[{3}]{-27i}}={\begin{cases}\ \ \ \ \ \ \ \ \ \ \ 3i\\\ \ {\frac {3{\sqrt {3}}}{2}}-{\frac {3}{2}}i\\-{\frac {3{\sqrt {3}}}{2}}-{\frac {3}{2}}i.\end{cases}}}
இதில் மூன்று கனமூலங்களுமே சிக்கலெண்களாக உள்ளன.

கனமூலச் செயற்பாடு, கூட்டல் மற்றும் கழித்தலுடன் சேர்ப்புப் பண்பு, பங்கீட்டுப் பண்பினைக் கொண்டிருக்காது.

கனமூலச் செயற்பாடு, மெய்யெண்களில் அடுக்கேற்றத்துடன் சேர்ப்புப் பண்பிணையும் பெருக்கல் மற்றும் வகுத்தலுடன் பங்கீட்டுப் பண்பினையும் கொண்டிருக்கிறது. சிக்கலெண்களைக் கருத்தில் கொண்டால் இது எல்லா சந்தர்ப்பங்களிலும் உண்மையல்ல.

உதாரணம்:

{\displaystyle ({\sqrt[{3}]{8}})^{3}=8}
ஆனால்

{\displaystyle {\sqrt[{3}]{8^{3}}}={\begin{cases}\ \ 8\\-4+4{\sqrt {3}}i\\-4-4{\sqrt {3}}i.\end{cases}}}
கிபி 499 களில் வாழ்ந்த இந்தியக் கணிதவியலாளரும் வானியலாளருமான ஆரியபட்டர் தனது ஆர்யபட்டியம் என்ற நூலில் (பிரிவு 2.5) பல இலக்கங்களைக் கொண்ட எண்களின் கனமூலம் காண்பதற்கான வழிமுறையைத் தந்துள்ளார்.

மேற்கோள்கள்
-----------

1. ↑  *Aryabhatiya பரணிடப்பட்டது 2011-08-15 at Archive.today மராத்தி: आर्यभटीय*, Mohan Apte, Pune, India, Rajhans Publications, 2009, p.62, ISBN 978-81-7434-480-9
**சித்தூர்காவு தேவி கோவில்,** இந்தியாவில் கேரள மாநிலம் பாலக்காடு மாவட்டத்தில் பாலக்காடு நகரத்திலிருந்து 15 கி.மீ. தொலைவில் சித்தூர் நகராட்சிக்குட்பட்ட எல்லையில் உள்ளது.  இக்கோயிலின் மூலவர் துர்கா தேவி ஆவார். 'சந்தத்தோம்' என்பது தெய்வத்தின் முக்கியமான காணிக்கையாகும். தொடர்ந்த காணிக்கையின் இங்குள்ள மூலவர் சிலை அடர் கருப்பு நிறமாக மாறியது.

காளியின் தெய்வீக பிறப்பு பற்றிய புராணக்கதை கூறப்படுகிறது. தாருகன் என்ற பொல்லாத அரக்கன். பிரம்மாவிடமிருந்து பெற்ற அற்புத வரத்தால் மூன்று உலகங்களையும் வென்றான். அவனுடைய தொடர்ச்சியான துன்புறுத்தலின் காரணமாக தேவர்கள் மிகவும் துன்பப்பட்டனர். இதன் விளைவாக கோபமடைந்த சிவபெருமான் கோபத்தின் நெருப்பிலிருந்து காளியை உண்டாக்கினார். அசுரனைக் கொல்லும் பணி காளியிடம் ஒப்படைக்கப்பட்டது. தாருகனின் மனைவியான தாருகி பார்வதியின் பக்தை ஆவார். சும்பனும் நிசும்பனும் தாருகியை பக்தியோடு பார்வதியை அழைக்க தாருகனிடம் கூறுகின்றனர். பார்வதியே காளி என்பதை அவர்கள் அறியவில்லை. தாருகனின் குணத்தால் கோபமடைந்த காளி தாருகனின் மனைவியுடைய வேண்டுகோளை ஏற்காமல் அவனைக் கொன்றார், இதனால் சும்பனும், நிசும்பனும் ஓடிவிட்டனர்.
பன்னாட்டு ஒலிப்பியல் அரிச்சுவடி- 2015.(The International Phonetic Alphabet (revised to 2015))
**பன்னாட்டு ஒலிப்பியல் அரிச்சுவடி** (*International Phonetic Alphabet*) உலகில் பேசப்படும் மொழிகளின் பலுக்கல்களை (ஒலிப்புகளை) ஒரு சீர் முறையின்கீழ் எழுதுவதற்காக இலத்தீன் அரிச்சுவடியை மையமாகக் கொண்டு பன்னாட்டு ஒலிப்பியல் குழுமத்தால் ஆக்கப்பட்ட முறைமை ஆகும். பன்னாட்டு ஒலிப்பியல் அரிச்சுவடி அந்நிய மொழி கற்கும் மாணவர்கள், அதை கற்பிக்கும் ஆசிரியர்கள், மொழியியலாளர்கள், பேச்சுப் பயிற்சி அளிப்பவர்கள், பாடகர்கள், நடிகர்கள், மொழி பெயர்ப்பாளர்கள், அகரமுதலி ஆக்கர்கள் போன்றோரால் பயன்படுத்தப்படுகிறது.

பன்னாட்டு ஒலிப்பியல் அரிச்சுவடி, பேசும் போது சொல் ஒலிப்பில் தோன்றும் ஏற்ற இறக்கம், நிறுத்தலிடங்கள் போன்ற மாற்றங்களை காட்டுவதற்கு மட்டுமே பயன்படுத்தப்படுகிறது. பேசும் போது இருக்கவேண்டிய பற்களின் நிலை, நாவின் நிலை போன்றவற்றைக் குறிக்க பன்னாட்டு ஒலிப்பியல் அரிச்சுவடி நீட்சிகள் பயன்படுத்தப்படுகின்றன.

2007 ஆண்டின்படி 107 எழுத்துக்களும் 56 குறியீடுகளும் பன்னாட்டு ஒலிப்பியல் அரிச்சுவடியில் காணப்படுகின்றன. எழுத்துக்களின் இணைப்போ அல்லது நீக்கமோ பன்னாட்டு ஒலிப்பியல் குழுமத்தால் மேற்கொள்ளப்படுகிறது.

மேற்கோள்கள்
-----------

1. 1 2  International Phonetic Association (IPA), *Handbook*.
2. 1 2  MacMahon, Michael K. C. (1996). "Phonetic Notation". in P. T. Daniels and W. Bright (eds.). *The World's Writing Systems*. New York: Oxford University Press. பக். 821–846. ISBN 0-19-507993-0.
3. ↑  Wall, Joan (1989). *International Phonetic Alphabet for Singers: A Manual for English and Foreign Language Diction*. Pst. பன்னாட்டுத் தரப்புத்தக எண்:1877761508. .
ஒரு பெண் அவர் நினைப்பதைச் சொல்லும் நிழற்பட ஓவியம்
**கபடமின்மை** அல்லது **உண்மையாக நடத்தல்** (Sincerity) என்பது ,மனிதர்கள் அவர்களின் உணர்வுகள், நம்பிக்கைகள், எண்ணங்கள் மற்றும் ஆசைகள் அனைத்தையும் நேர்மையாகவும் உண்மையானதாகவும் தொடர்பு கொண்டு செயல்படும் ஒருவரின் நற்பண்பு ஆகும்.  ஒருவரின் செயல்களில் உள்ள நேர்மையை "சிரத்தை" என்று அழைக்கலாம்.

சொற்பிறப்பியல்
--------------

ஆக்சுபோர்டு ஆங்கில அகராதி மற்றும் பெரும்பாலான அறிஞர்கள் *நேர்மையானது* லத்தீன் சொல்லான sincerus என்பதிலிருந்து பெறப்பட்டது என்று கூறுகின்றனர்*. இதற்கு சுத்தமான, தூய்மையான, ஒலி* என்று பொருள்.

இசுலாமில்
---------

இசிலாமிய சூழலில், கபடமின்மை என்பது: உலக நோக்கங்களிலிருந்து விடுபட்டிருப்பது மற்றும் நயவஞ்சகராக இல்லாதிருப்பதாகும். குர்ஆனில், அனைத்து வழிபாட்டுச் செயல்களும் மனித வாழ்க்கையும் இறைவனின் திருப்தியால் தூண்டப்பட வேண்டும், மேலும் கடவுளின் தீர்க்கதரிசிகள் மனிதனை வாழ்க்கையின் அனைத்து அம்சங்களிலும் நேர்மையான செயலிற்கு அழைத்துச் செல்வர். இசுலாமில் நேர்மை என்பது நம்பிக்கையில் நேர்மை என்றும் செயலில் நேர்மை என்றும் பிரிக்கப்பட்டுள்ளது. நம்பிக்கையில் நேர்மை என்பது ஒரு கடவுட் கொள்கையினைக் குறிக்கிறது  செயலில் நேர்மை என்பது கடவுளுக்கு மட்டுமே உண்மையான வழிபாட்டைச் செய்வதாகும்.

சான்றுகள்
---------

1. ↑  "Definition of 'sincerity' - Collins English Dictionary". .
2. ↑  "sincerity". .
3. ↑  Tabarsi. *Majma 'al-Bayan*. **3**. பக். 319. [*full citation needed*]
4. ↑  [திருக்குர்ஆன் 98:5]
5. ↑  [திருக்குர்ஆன் 6:162]
**சந்தேகம்** என்பது அவநம்பிக்கையின் அறிதிறன் ஆகும், இதில் ஒருவர் மற்றொரு நபரின் நேர்மையை சந்தேகிக்கிறார் அல்லது மற்றொரு நபரை உறுதியான ஆதாரம் இல்லாமல் சில வகையான தவறு அல்லது குற்றத்தில் குற்றவாளி என்று நம்புகிறார். அமெரிக்காவில், நீதிமன்றங்கள் "நியாயமான சந்தேகம் "என்ற வார்த்தையைப் பயன்படுத்துகின்றன, இது மக்களை தெருவில் சோதாஇ செய்ய காவல்துறைக்கு அனுமதி அளிக்கிறது. இந்த வார்த்தை பழைய பிரெஞ்சு வார்த்தையான "suspicion" எனபதன் மத்திய-ஆங்கிலத்திலிருந்து வந்தது, இது இத்தாலிய வார்த்தையான "sospetto" என்பதன் மாறுபாடு ஆகும் (லத்தீன் வார்த்தையான "suspectio" என்பதற்கு , "பார்க்க" என்பது பொருளாகும்).

வரலாறு
------

ஆங்கிலேய தத்துவஞானி, அரசியல்வாதி மற்றும் எழுத்தாளர் பிரான்சிஸ் பேக்கன் (1561-1626) *சந்தேகம் என்ற* தலைப்பில் ஒரு கட்டுரையை எழுதினார், அதில் சந்தேகங்கள் அடக்கப்பட்டு நன்கு பாதுகாக்கப்பட வேண்டும், இல்லையெனில் அவை தனது குடிமக்கள் தனக்கு எதிராக சதி செய்கிறார்கள் என்ற பயம் காரணமாக ஆட்சியாளார்களை கொடுங்கோன்மையை நோக்கி நகர்த்தச் செய்யும், ஒரு கணவன் மற்ற ஆண்களுடன் தனது மனைவி பேசுவதைக் கண்டு பொறாமை மற்றும் பயம் அடைவான் என்று கூறினார். பேகன் சந்தேகத்தின் அடிப்படை அறிவின்மை என்று வாதிட்டார்; எனவே, சந்தேகத்திற்கு தீர்வு, உங்களை தொந்தரவு செய்யும் சிக்கலைப் பற்றி மேலும் அறிந்து கொள்வதாகும். ஒரு கணவன் தன் மனைவியின் ஆண் நண்பர்களைப் பற்றிக் கவலைப்படுகிறான் என்றால், அவனுடைய சந்தேகத்தை வளர்த்துக் கொள்ளாமல், இந்த நட்பின் தன்மையைப் பற்றி அவரிடம் கேட்டு, அவனுடைய கவலைகளைச் சொல்ல வேண்டும். பேகன் ,சந்தேகம் இருக்கும் நபர்களிடம் வெளிப்படையாக இருக்கவும், விடயத்தை தெளிவுபடுத்தவும் வலியுறுத்தினார். 

ஆங்கில நாடக ஆசிரியர் வில்லியம் சேக்சுபியர், "குற்றமுள்ள மனதை சந்தேகம் எப்போதும் வேட்டையாடும்" என்று குறிப்பிட்டார். ஆங்கில மறுமலர்ச்சி நாடக ஆசிரியர், கவிஞர் மற்றும் நடிகர் பென் ஜான்சன் (1572-1637), சேக்சுபியரின் சமகாலத்தவர், சந்தேகத்தை "கருப்பு விஷம்" என்று விவரித்தார், இது "ப்ளேக் போல மனித மனதை பாதிக்கிறது" என்றார். சாமுவேல் ஜான்சன் (1709-1784), ஒரு ஆங்கில எழுத்தாளர் மற்றும் கட்டுரையாளர், சந்தேகத்தை "பயனற்ற வலி" என்று அழைத்தார், இதில் ஒரு நபர் தனது சக மனிதர்கள் அனைவருக்கும் தவறான எண்ணம் கொண்டுள்ளார்கள் என்று நம்புகிறார். இசுக்காட்டிய கவிஞரும் பாடலாசிரியருமான இராபர்ட் பர்ன்ஸ் (1759-1796) சந்தேகத்தை "கனமான கவசம்" என்று அழைத்தார், அது மனிதர்களைப் பாதுகாப்பதை விட அதிகமாக மக்களிடம் பழகுவதைத் தடுக்கிறது. அகிம்சை இந்திய சுதந்திர இயக்கத்தின் அரசியல் மற்றும் ஆன்மீகத் தலைவரான மகாத்மா காந்தி, ஒரு நபரின் எந்த நோக்கத்திலும் சந்தேகம் எழுந்தால், அவர்களின் செயல்கள் அனைத்தும் அவநம்பிக்கை மற்றும் நிச்சயமற்ற தன்மையால் கறைபடும் என்று எச்சரித்தார்.

சான்றுகள்
---------

1. ↑  "Archived copy". .
**கீழ் ஏரி** அல்லது **சோட்டா தலாப்** என்பது இந்தியாவின் மத்தியப் பிரதேச மாநிலத்தின் தலைநகரான போபாலில் உள்ள ஒரு ஏரி ஆகும். போஜ்டல் அல்லது மேல் ஏரியுடன் சேர்ந்து, இது போஜ் ஈர நிலத்தை உருவாக்குகிறது.

வரலாறு
------

**Lua error in Module:Location\_map at line 422: No value was provided for longitude.**
இந்த ஏரி 1794-ல் நகரத்தை அழகுபடுத்துவதற்காக உருவாக்கப்பட்டுக் கட்டப்பட்டது. நவாப் ஹயாத் முகம்மது கான்பகதூரின் மந்திரி சோட் கான் என்பவரால் கட்டுமானப் பணிகள் மேற்கொள்ளப்பட்டன. முந்தைய பல கிணறுகள் இந்த ஏரியில் இணைக்கப்பட்டன. கீழ் ஏரி 'புல் புக்தா' என்ற பாலத்திற்கு அருகில் உள்ளது. கீழ் ஏரி "புக்தா-புல் தலாவ்" என்றும் இலக்கியத்தில் குறிப்பிடப்பட்டுள்ளது.

நிலவியல்
--------

கீழ் ஏரி மேல் ஏரிக்குக் கிழக்கே அமைந்துள்ளது. ஒரு மண் அணை இரண்டு ஏரிகளையும் பிரிக்கிறது. இரண்டு ஏரிகளும் உயரப் பகுதியில் கட்டப்பட்டுள்ளன. மேல் ஏரியின் மிகக் குறைந்த மட்டமானது கீழ் ஏரியின் மிக உயர்ந்த மட்டத்திற்குக் கீழே உள்ளது.

கீழ் ஏரி 1.29 ஹெக்டேர் பரப்பளவில் (நீர் பரவல்) அமைந்துள்ளது. இதன் நீர்ப்பிடிப்பு பகுதி 9.6 சதுர கி. மீ. ஆகும். இந்த ஏரி மேல் ஏரியிலிருந்து நிலத்தடி கசிவு நீரைப் பெறுகிறது. 1850களில், ஏரியின் அதிகபட்ச மற்றும் குறைந்தபட்ச ஆழம் முறையே 11.7 மீ மற்றும் 6.16 மீ ஆகும். 2011-ன் படி, அதிகபட்ச ஆழம் 10.7 மீ ஆகும்.

கீழ் ஏரிக்கு எந்த புதிய நீர் ஆதாரமும் இல்லை; இது மேல் ஏரியிலிருந்து கசிவு நீரையும், 28 கழிவுநீர் நிரப்பப்பட்ட நுல்லாக்களிலிருந்து வடிகால்களையும் பெறுகிறது. இது பேட்வா ஆற்றின் சிறிய துணை ஆறான கலாலி ஆற்றில் இணைகின்ற பத்ரா ஆற்றில் வடிகிறது.

மாசுபாடு
--------

நகரிலிருந்து வெளியேறும் சாக்கடை வடிகால், நன்னீர் ஆதாரம் இல்லாதது மற்றும் வணிக ரீதியில் துணி துவைப்பது போன்ற காரணங்களால் கீழக்கரை ஏரி மாசுபடுகிறது. முழு ஏரியும் ஊட்டஞ் செறிதலால் பாதிக்கப்பட்டுள்ளது. மேலும் இதன் நீர் குடிப்பதற்கு ஏற்றதாக இல்லை.

மேற்கோள்கள்
-----------

1. ↑  "Lower Lake". International Lake Environment Committee.. பார்த்த நாள்: 2011-10-28.
2. ↑  "Places of Interest in Bhopal". Collectorate, Bhopal.. பார்த்த நாள்: 2011-10-28. "Places of Interest in Bhopal".
3. 1 2  Prashant S. Khirwadkar (2000). "Lake front planning for a sustainable lake". *New trends in water and environmental engineering for safety and life* (illustrated ). Taylor & Francis. பன்னாட்டுத் தரப்புத்தக எண்:978-90-5809-138-3.

வெளி இணைப்புகள்
---------------

* விக்கிமேபியாவில் கீழ் ஏரி (சோட்டா தலாப்).

வார்ப்புரு:City of Bhopal
வெளித்தோற்றத்தில் வேடிக்கையான நடத்தை: ஓருவர் 21 கறுப்புத் தொப்பிகளை நெருப்புப் பொறியில் வைக்கிறார்
**வெள்ளறிவு** அல்லது **சிறுபிள்ளைத்தனம்** (Silliness) என்பது "ஒரு நகைச்சுவையான முட்டாள்தனத்தில் "ஈடுபடுவதாக வரையறுக்கப்படுகிறது, "நல்ல அறிவு அல்லது முடிவெடுக்கும் திறன் இல்லாமை", அல்லது "அற்பமான, அல்லது மேலோட்டமான நிலை" ஆகிய நிலைகளை இது குறிக்கிறது. தொலைக்காட்சி, திரைப்படம் மற்றும் சர்க்கஸ் ஆகியவற்றில், பார்வையாளர்களை மகிழ்விக்க, மிகைப்படுத்தப்பட்ட, வேடிக்கையான நடத்தை போன்ற முட்டாள்தனத்தின் சித்தரிப்புகள் பயன்படுத்தப்படுகின்றன. கோமாளிகள் மற்றும் கேலி செய்பவர்களால் வழங்கப்படும் முட்டாள்தனத்தின் சித்தரிப்புகள், மருத்துவமனைகளில் உள்ள மக்களின் உற்சாகத்தை உயர்த்தவும் பயன்படுத்தப்படுகின்றன.

உளவியல்
-------

"*தி ஆர்டு ஆஃப் இரப் அவுசிங்*" இல், அந்தோணி டிபெண்ட்டு மற்றும் இலேரி கோகன் ஆகியோர் பின்வருமாறு குறிப்பிடுகின்றனர், மகிழ்ச்சி, அன்பு மற்றும் ஆழமான தொடர்பை" வளர்க்கும் விளையாட்டுக்களில் குழந்தைகளுடன் ஈடுபடும்போது பெற்றோர்கள் முட்டாள்தனமாக இருக்க வேண்டும் மற்றும் விழுந்து விழுந்து நடிக்க வேண்டும்.

வட்டரங்கில்
-----------

 "மகிழ்ச்சியான முக" ஓவியத்துடன் ஒரு கோமாளி
வட்டரங்கில், கோமாளிகள் விளையாடும் பாத்திரங்களில் ஒன்று முட்டாள்தனத்தில் ஈடுபடுவதாகும். வேடிக்கையான முகபாவனைகள், ஒலியினை உருவாக்குதல் ,வேடிக்கையான நகரும் விளையாட்டிக்களில் ஈடுபடுதல் மற்றும் சிரிப்பது மற்றும் அழுவது போல் நடிப்பது போன்ற தீவிர உணர்ச்சிகள் ஆகிய செயல்களில் இவர்கள் ஈடுபடுவார்கள்.

சான்றுகள்
---------

1. ↑  "silliness - definition of silliness by the Free Online Dictionary, Thesaurus and Encyclopedia". Thefreedictionary.com.. பார்த்த நாள்: 2013-07-06.
2. ↑  "Silliness - Synonyms and More from the Free Merriam-Webster Dictionary". Merriam-webster.com.. பார்த்த நாள்: 2013-07-06.
3. ↑  "Definition of silliness". Collins English Dictionary.. பார்த்த நாள்: 2013-07-06.
4. ↑  "The benefits of horseplay - Chicago Tribune". Articles.chicagotribune.com. 2011-08-17.. பார்த்த நாள்: 2013-07-06.
5. ↑  "Jim Dalling". Jimdalling.com.. பார்த்த நாள்: 2013-07-06.